Strand gesluit ná haai branderryer bytFoto ter illustrasie. (Foto: NSRI) Die strand by Port Alfred in die Oos-Kaap is gesluit nadat ŉ haai Woensdagoggend omstreeks 10:30 ŉ branderryer daar gebyt het. Craig Lambinon, woordvoerder van die Nasionale Seereddingsinstituut (NSRI), het gesê die man is in ŉ bestendige toestand in die hospitaal nadat vermoedelik ŉ jong witdoodshaai hom aan die been beet gekry het. Die NSRI en die Ndlambe-munisipaliteit het swemmers en roeiers gemaan om in die lig van die voorval ekstra versigtig by die strand te wees. Die munisipaliteit sal ŉ kennisgewing uitstuur wanneer die strand weer heropen word, het Lambinon gesê.